L-Estratt segwenti hu mehud kelma b'kelma mill-Kapitlu 14 tal-Manifest Elettorali ta' Alternattiva Demokratika L-Industrija tal-Bini Tnaqqis fir-ritmu u l-volum tal-bini jfisser illi wasal iż-żmien li l-industrija tal-bini tibda proċess ta' ristrutturazzjoni. L-ewwel passi ikun li jkun rikonoxxut il-fatt li hawn wisq bini u li jrid jieqaf it-teħid ta' iktar art għall-bini. Lanqas ma nistgħu nibqgħu bħala pajjiż inwaqqgħu ċ-ċentri tal-ibliet u l-irħula tagħna biex flokhom noħolqu binjiet bi żvilupp iktar intensiv. Wasal iż-żmien li nifhmu li r-restawr tal-bini l-qadim u l-addattament tiegħu għal użu kompatibbli mal-ħtiġijiet tal-lum hi t-triq neċessarja. Biex dan iseħħ hemm bżonn ta' taħriġ fi snajja' qodma li qed jintilfu u dan biex il-bini l-qadim ikun jista' jiġi restawrat b'sengħa.
Snippets from AD's electoral manifesto: (6) The Building Industry